cyanic-selkie/wikianc huggingface dataset:
ברונו ברנר
קריירת מועדונים
ברנר החל את קריירת הבוגרים שלו בגראסהופרס ציריך, ובעונת 1997/98 ערך בשורותיה שתי הופעות. בסיום עונה זו זכתה הקבוצה באליפות ליגת העל השווייצרית. בעונת 1998/99 ברנר הפך לשחקן משמעותי בקבוצה, וסיים עמה במקום השני בליגה. באותה עונה, נשרו ברנר וגראסהופרס מליגת האלופות בסיבוב המוקדמות השני לאחר שהודחו על ידי גלאטסראיי, והמשיכו לגביע אופ"א, בו צלחו שני סיבובים והודחו על ידי בורדו. בעונת 1999/00 ברנר שיחק בגראסהופרס חמישה משחקי ליגה בלבד, והושאל לריאל אוביידו ששיחקה אז בלה ליגה הספרדית. ברנר ערך הופעה אחת בלבד באוביידו, בה הבקיע שער. בעונת 2000/01 חזר ברנר לגראסהופרס, והיה שחקן מפתח בקבוצה שזכתה שוב באליפות. בעונת 2001/02 ברנר סיים עם גראסהופרס במקום השני בליגה, והודח עמה ממוקדמות ליגת האלופות על ידי פורטו, והמשיך לגביע אופ"א, שם צלחה הקבוצה שלושה סיבובים והודחה על ידי בורדו.
אוכף פופובו
אוכף פופובו (באנגלית: Popovo Saddle; בבולגרית: Поповска седловина) הוא אוכף ברכס אימאון, באי סמית', באיי שטלנד הדרומיים, שבסמוך לאנטארקטיקה.
רן שפיגלר
אודות
נוהג לפרסם מעת לעת טורים בענייני כלכלה וחברה בעיתונות הכללית. כמו כן, הוא מוזיקאי חובב המנגן בפסנתר ואף עוסק בהלחנה.
מארק ג'קסון (כדורסלן, 1975)
קריירת משחק מקצועית
בקיץ 2007 עזב את ה-NBA, וחתם על חוזה באולימפיאקוס מליגת העל היוונית והיורוליג. ב-38 משחקיו עם אולימפיאקוס בשתי הליגות תרם 15.4 נקודות ו-5.6 ריבאונדים למשחק, אך שוחרר במרץ 2008 לאחר חיכוכים עם מאמן הקבוצה פנאיוטיס יאנאקיס.
שמחה רוטמן
חבר הכנסת
ב הוצב רוטמן במקום הרביעי ברשימת הציונות הדתית, מטעם מפלגת האיחוד הלאומי – תקומה. הוא נבחר ל, אשר החלה לפעול ב-6 באפריל 2021. באוגוסט 2021 נבחר לחבר ב.
מס ריבוי דירות
היסטוריה חקיקתית
ב-12 באוגוסט 2016 אישרה הממשלה את תקציב המדינה ו"חוק ההסדרים" לשנות התקציב 2017 ו-2018, ובכלל זה אושרה ההצעה למס ריבוי נכסים.
שמחה רוטמן
חיים אישיים
רוטמן נשוי לחנה, חוקרת במכון המחקר ממרי, ואב לחמישה. מתגורר בפני קדם שבגוש עציון. ב-2015 הוציא המנהל האזרחי צווי הריסה לחלק מבתי ההתנחלות, כולל ביתו של רוטמן. בשל הליכי ההסדרה במקום הצו לא נאכף, ולאחר אישור התב"ע הוגשו עבור בתים אלו היתרי בנייה להכשרה בדיעבד.
מס ריבוי דירות
היסטוריה חקיקתית
ההצעה למס ריבוי דירות נכללה בהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016. ב-31 באוקטובר 2016 הגישה הממשלה לכנסת את ההצעה לקריאה ראשונה, והחוק אושר ב-22 בדצמבר 2016, לאחר שנדון בוועדת הכספים של הכנסת והוכנסו בו שינויים רבים במהלך הדיון.
ב-6 באוגוסט 2017 קיבל בג״ץ את טענות העותרים על פגם יסודי בהליך החקיקה, והחליט על ביטול החוק והחזרתו לדיון בוועדת הכספים של הכנסת. הכנסת לא חזרה לדון במס זה.
מנחם מנדל קירשבוים
ביוגרפיה
נולד בי’ באייר תרנ”ה (1895) בקרקוב לר' שמואל, רבותיו היו הרב מרדכי בוימן, והרב פנחס אליהו דמביצר שהיה דיין בקרקוב. והוא למד בבית המדרש של חסידות צאנז, שם היה נותן שיעורים. כבר בצעירותו התכתב עם גדולי דורו, כתב הערות לספריהם ופרסם חידושי תורה בקבצים רבניים.
בימי מלחמת העולם הראשונה נדד עם משפחתו מערבה, ושב בתום המלחמה.
בשואה
בשנת תרצ”ו (1936) גרשו הנאצים את רב העיר, הרב הופמן, והרב קירשבוים מילא את מקומו כרב ואב”ד בקהילה. וכן הוכר כפוסק לקהילות נוספות בגרמניה, ובהן מאנהיים, קארלסרוה ומגנצא.
אופירה רחמים
ביוגרפיה
מאז 1999 ועד היום (2014) מופיעה במופע סטנד-אפ משלה בצוותא.
בשנת 2000 התחתנה רחמים עם השחקן אלכס אלפנבאום, איתו הקימה את תיאטרון ילדים "פונפון" שפועל עד היום; רחמים כותבת ואלכס מופיע. הזוג נפרד והם מגדלים יחד את בנם גיל. יוצרת תסריטאית ומפיקה שותפה של "קוראים לי אלכס" (2008), דיוידי לילדים – מיטל בגן הירוק. (בהשתתפות גיא ברכה ומיטל סלקמון רטן).
שיחקה בסרט הקולנוע "סיפור גדול" (2009), בבימויים של שרון מימון וארז תדמור; היא גילמה את דמותה של גילה, אסירה שמנהיגה מרד בכלא. בסדרת הטלוויזיה הקומית "גבוה וגרינבאום" (2011) גילמה את דמותה של מאיה, בתו של מלך הסופר (אייל רוזלס), הנשואה לאסי (קובי מימון). בשנת 2011 שיחקה בסרטו הדרמטי של הבמאי ניסים נוטריקה "רסיסי אהבה" את דמותה של ציונה לצדם של ריימונד אמסלם ויחזקאל לזרוב.
אלגברת לי נילפוטנטית
באלגברה מופשטת, אלגברת לי היא נילפוטנטית אם הסדרה המרכזית היורדת שלה מתאפסת החל ממקום מסוים. לאלגברות לי נילפוטנטיות מקום חשוב בתורת המבנה של אלגברות לי, ובפרט במיון של אלגברות לי פשוטות למחצה.
האגודה הבינלאומית של קונגו
בעלות ושליטה
בעלי המניות הרשמיים של הוועדה לחקר קונגו העליונה היו אנשי עסקים הולנדים ובריטים ובנקאי בלגי שהחזיק במניות מטעם לאופולד. קולונל מקסימיליאן שטראוך, נשיא הוועדה, היה מינוי של לאופולד. לא הובהר להנרי מורטון סטנלי, שחתם על חוזה לחמש שנים להקמת בסיסים בקונגו ב-1878, אם הוא עובד עבור האגודה האפריקאית הבינלאומית, הוועדה לחקר קונגו העליונה או לאופולד עצמו. חוזי העובדים האירופיים של סטנלי אסרו לחשוף את הטבע האמיתי של עבודתם.
בוריס ארונסון
קורות חיים
הוא זכה לתהילה בקהילה היהודית בניו יורק כשעיצב תפאורה מ-1926 למחזה "הדיבר העשירי" של אברהם גולדפילמנט. במהלך שנות ה-30 הוא עבד על הפקות של תיאטרון כולל יצירות של קליפורד אודטס וארווין שו.
שמעון שטרית
פעילות ציבורית
בנוסף כיהן כדירקטור בחברת אוצר התיישבות היהודים ובמועצה הישראלית לצרכנות.
תפקידים משפטיים
כיהן כשופט בית הדין לחוזים אחידים (בבית המשפט המחוזי) והיה יו"ר הוועדה לתיקון חוק רשות השידור בעניין הפסקת שידורים.
פדריקו אמאדור
חיים אישיים
משנת 2010 מנהל מערכת יחסים עם השחקנית פלורנסיה ברטוטי אותה הכיר ששיחק לצידה בסדרה "ניני".
הבחירות לכנסת התשע עשרה
תוצאות הבחירות סימנו הפתעה מסוימת כאשר המפלגות יש עתיד והבית היהודי, שפנו לקהל הצעיר ושבראשן עמדו פוליטיקאים חדשים, הצליחו להגיע להישגים משמעותיים. מנגד, מפלגת השלטון הליכוד שהתאחדה לרשימה משותפת עם מפלגת ישראל ביתנו, רשימה שכונתה הליכוד ביתנו, נחלשה בצורה ניכרת. במקביל, מפלגת קדימה, שהייתה הסיעה הגדולה ביותר בכנסת הקודמת, כמעט נמחקה לחלוטין תוך שהיא מאבדת 26 מנדטים, והפכה לסיעה הקטנה ביותר בכנסת החדשה, בעוד שגם התנועה, מפלגה שהורכבה בעיקר מפורשי קדימה, לא הצליחה להגיע להישגים משמעותיים. לעומתן, מפלגת העבודה רשמה התחזקות בהשוואה למצבה בכנסת היוצאת וכך גם מפלגת מרצ ורשימת יהדות התורה. יתר המפלגות הצליחו לשמור על כוחן.
הרקע לבחירות
ב־7 במאי 2012 עברה בקריאה ראשונה הצעת חוק ממשלתית להקדמת הבחירות ל־4 בספטמבר, שהונחה על שולחן הכנסת. באותו הלילה, במהלך הכנת הצעת החוק לקריאה שנייה ושלישית, הגיעו סיעות הליכוד וקדימה להסכמה על הצטרפותה של קדימה לקואליציה, ועקב כך הוקפא הדיון בהצעות אלה. ואולם, לאחר כחודשיים, ב־17 ביולי, פרשה סיעת קדימה מהקואליציה, לאור העדר היכולת להגיע להסכמות בסוגיית התחליף לחוק טל ופירוק הוועדה לקידום השוויון בנטל.
סאטירה במערכת הבחירות
על אף הפופולריות הרבה של מצב האומה וארץ נהדרת ועל אף שנטען כי לתוכניות אלו חשיבות רבה בעיצוב דמותם הציבורית של פוליטיקאים היו תוצאות הבחירות שונות באופן ניכר מסדר היום המוצהר של תוכניות אלו. יאיר לפיד ומפלגת יש עתיד שהיוו מטרה עיקרית ללעג וביקורת השיגו תוצאה מרשימה כשזכו ב-19 מנדטים בפעם הראשונה שהתמודדו בבחירות, מפלגת הבית היהודי הגדילה באופן משמעותי את כוחה ואף ש"ס שמרה על הישגי הבחירות הקודמות. עם זאת מפלגת הליכוד ביתנו אכן הגיעה לתוצאות נמוכות באופן יחסי, וכך גם מפלגות התנועה והעבודה. הסבר אפשרי שניתן לתופעה היה שתוכניות הסאטירה מפנות את הביקורת כלפי הפוליטיקאים ולא כלפי הציבור, כשהן חוזרות על הדימויים ותמונת המצב הנוכחיים, ובכך מחזקות את נטיית הציבור להצביע לפי דפוסים קבועים וצפויים מראש- במקרה זה, הנטייה ימינה והנהירה אחר מפלגות חדשות.
התנועה (צפ)
מאז הפסדה בפריימריז על ראשות מפלגת "קדימה" והתפטרותה מהכנסת, פורסמו דיווחים רבים על אפשרות לחזרתה למערכת הפוליטית של ציפי לבני בראשות מפלגה חדשה משלה. בהמשך לכך, ב-27 בנובמבר פרסמה לבני כי תרוץ לכנסת בראש מפלגה חדשה תחת הלוגו "התנועה - בראשות ציפי לבני" ובמסיבת עיתונאים שנערכה באותו היום, הכריזה באופן רשמי על הקמת התנועה בראשותה ועל התמודדותה בבחירות.
בל"ד (ד)
ב-19 בדצמבר החליטה ועדת הבחירות המרכזית לפסול את חברת הכנסת זועבי מלהתמודד בבחירות לכנסת. ב-30 בדצמבר החליט בית המשפט העליון לא לאשר את החלטת הוועדה, והתיר לזועבי להתמודד.
מלאכת חורש
הגדרת המלאכה
מתולדותיה של המלאכה, חפירת בור (שלא בתוך בניין), סיקול שדה מאבנים וכל פעולה המכשירה את הקרקע לזריעה. פעולות אלו נחשבות לתולדותיה של מלאכת חורש, שכן כמו שחרישה מכשירה את הקרקע לזריעת הצמחים, גם הן מכשירות את פני הקרקע לזריעה - בעקיפין.
השוואת גומות
דוגמה לאיסור השוואת גומות היא אדם שירק מפיו רוק שהפריע לו. חז"ל אסרו על אדם זה לשפשף את הרוק בקרקע באופן רגיל לאחר שירק, ורק דרך הילוכו, באופן שאינו משפשף במיחד את הרוק, כך שלא שייך חשש שמא יבוא להשוות גומות, מותר לו לדרוס את הרוק.
הפרדת עיסוקים מגדרית
בדיקת הדינמיקה של ההפרדה לאורך זמן, מראה שתי תופעות שעל פני השטח נראות כסותרות: התופעה הראשונה היא שינויים בהפרדה על פי מין - מקצועות בעלי רוב גברי קולטים נשים ועוברים "פמיניזציה" עד שהם הופכים ל"נשיים", כפי שאירע במקצועות הפקידות וההוראה, למשל. לעיתים רחוקות מתרחש תהליך הפוך – הפרדה בכיוון השני: כניסת גברים למקצוע נשי. כך קרה למשל בתחומים הפרא-רפואיים כגון פיזיותרפיה. התופעה השנייה, הסותרת את הראשונה, היא העובדה שההפרדה בין גברים לנשים במקצועות השונים נותרת בעינה. גם כשהם עוסקים באותו המקצוע, לעיתים גברים ונשים אינם ממלאים את אותם התפקידים, ונמצאים בנישות תעסוקתיות שונות. תופעה זו מכונה "גטואיזציה". תופעות אלו מסבירות את הדינמיות של תופעת ההפרדה: לצד שמירה על רמת הפרדה גבוהה ישנם מקצועות שנראה שכביכול הם עברו אי-הפרדה ומתאזנים, אך למעשה הם עברו הפרדה מחדש, ונותרו מופרדים בכיוון ההפוך. מקצועות אלה הפכו מגבריים לנשיים, ובמקומם הפכו מקצועות אחרים, חדשים בחלקם, מופרדים ו"גבריים". במקביל נולדו מקצועות חדשים "נשיים".
קרוסל (סרט)
תקציר העלילה
בילי מקבל אישור להיות נוכח (בלתי נראה) בטקס הגמר של לואיז שכולם שרים בסופו את "לעולם לא תצעדי לבד" וחוזר לעולם הבא.
שמואל נסים
קורות חיים
בשנת 1897 נבחר לשמש כחבר בוועד העדה הספרדית בירושלים. בהמשך שימש כחבר בית הדין של העדה בירושלים, ובשנת 1900 (ה'תר"ס) מונה לשמש כאב בית הדין. תחתיו שימשו כחברי בית הדין הרב שלום הדאיה, הרב אברהם גאגין והרב אברהם ביג'אג'ו.
מרדכי גבירטיג
שירתו
גבירטיג התפרסם בשירים שחיבר ביידיש. את שירו הראשון גענעראל-שטרייק (שביתה כללית) פרסם בשנת 1905. את הלחנים חיבר בלי שידע לקרוא תווים, ובסוף שנות ה-20 עיבדו המוזיקאים ברוך שפרבר ויוליאן הופמן את מנגינות שיריו וכתבו להם תווי נגינה. שיריו, שהתחבבו על יהודי אירופה, הושמעו מעל במות הבידור בווילנה, בקרקוב, בוורשה ובלבוב, והגיעו עד הבמות בניו יורק.
קינצוגי
התהליך הטכני
תהליך הקינצוגי מתחיל בהדבקת השברים (לעיתים כמה עשרות חלקים) של הכלי הניזוק ומילוי חורים וסדקים באמצעות הלכה היפנית. זהו תהליך המצריך דיוק רב מכיוון שלא ניתן להסיר לכה שהתייבשה. זמן ייבוש הלכה לאחר ההדבקה עשוי לארוך מספר שבועות. לאחר מכן האמן משייף ומלטש את עודפי הלכה מקווי החיבור על מנת להחליק את התפר ולהתאימו באופן מושלם לקווי המתאר ולפני השטח של הכלי. לבסוף צובע האמן את קווי התפר בצבע המכיל אבקת זהב או על ידי פיזור אבקת זהב על שכבה דקה של לכה שעדיין לחה ודביקה. לעיתים בוחר האומן מטעמים אסתטיים לעשות שימוש בצבע המכיל כסף, אך לרוב קווי החיבור צבועים בזהב בעיקר משום שאינו דוהה או מתחמצן והוא בטוח לשימוש עם מזון.
באמנות עכשווית
עם הגידול שחל במספר החוגים וסדנאות האמנים לקדרות ברחבי העולם גוברת ההתעניינות בטכניקת קינצוגי גם מחוץ ליפן. תהליך תיקון החרסים בשיטת הקינצוגי מהווה כיום השראה למספר אמנים מודרניים ברחבי העולם, ביניהם הפסלת הקוריאנית יסוקיונג (Yeesookyung) היוצרת עבודות תלת־ממדיות גליות תוך שימוש בשברי כלי פורצלן, והאמן האנגלי פול סקוט (Paul Scott) יוצר קומפוזיציות וקולאז'ים מרתקים מחלקי כלי קרמיקה שונים.
SciTE
SciTE שוחרר לראשונה בשנת 1999.
תכונות
עם גרסה 4.0.5, תמיכה בקבצים גדולים אפשרית.
תעמולה
השימוש בתעמולה מתקיים גם בחברות דמוקרטיות אבל הוא סימן היכר של תנועות גזעניות, תנועות דכאניות ומשטרים דכאניים כמו קומוניזם, פאשיזם. דוגמאות ידועות בהקשר זה הן הפצת תאוריית קונספירציה כמו הפרוטוקולים של זקני ציון או סכין בגב האומה, הספר מיין קאמפף או השימוש בקולנוע לשם תמיכה בתנועה הנאצית. בחברות דכאניות יש גם דיכוי של חופש הדיבור וחופש העיתונות על ידי הטלת צנזורה במטרה למנוע הפצת מידע שיכול להפחית את כוחה של התעמולה.
גישת ספירלת השתיקה
על פי תיאור זה קיים פרסום קבוע פחות-או-יותר של דעה מסוימת באמצעי תקשורת ההמונים. תקשורת ההמונים מציגה דעת קהל, אשר בפועל היא לא בהכרח דעת הקהל האמיתית והנכונה. בעקבות פעולה זו היא משפיעה על התקשורת הבין-אישית, בכך שהיא מצמצמת את הנכונות לבטא דעות מנוגדות לקונצנזוס התקשורתי (או לדעת הקהל המוצגת). תהליך זה מביא להשתקת דעות חורגות מהקונצנזוס במסגרת התקשורת הבין-אישית במעגלי שיחה מצומצמים. ייתכן ודעתו של הפרט היא בפועל כן דעת הרוב, אך כאמור הפרט תופס את דעת הרוב, דעת הקהל, על פי מה שמשתקף לו מתקשורת ההמונים, ומספיק שהתקשורת תציג בפניו דעה אשר נוגדת את דעתו שלו הוא יאמין כי הוא במיעוט. דבר זה משפיע על אורח מחשבתו של הפרט, הוא יפחד להביע את דעתו בקול מחשש לנידוי חברתי, ולעיתים אף ישנה את דעתו על פי תפיסתו את דעת הרוב.
תעמולה במדינות דמוקרטיות
סיטואציה זו מהווה כר התפתחות לתופעת התעמולה, אשר נמצאה כדרך יעילה במיוחד לקידום מטרות פוליטיות, ובמיוחד תעמולת הבחירות.
מרי לנדרו
כהונתה
ב-2005, לנדרו נתנה את חסותה להחלטה חסרת תקדים של הסנאט, במסגרתה התנצל הסנאט של ארצות הברית באופן רשמי על כישלונו החוזר בהעברת חקיקה נגד מעשי לינץ' בראשית המאה ה-20. הסנאטורים הלבנים מדרום ארצות הברית סיכלו את הצעת החוק של הסנאטור לֶאוֹנִידָס דאייר ממיזורי ב-1922, שניסתה להסדיר בחוק את יחס הרשויות למעשי לינץ', ושתי הצעות חוק נוספות שעברו בבית הנבחרים של ארצות הברית. היא בלטה ומשכה תשומת לב לאומית בשימועים שנערכו בדבר טעויות של הסוכנות הפדרלית לניהול מצבי חירום בעקבות הוריקנים קתרינה ב-2005.
IKCO Samand Soren
דגם ה-"IKCO Samand Soren" מורכב גם ב-בלארוס.
נילסון מאטה
ביוגרפיה
נילסון עבר לניו יורק בשנת 1985. מאז הוא הופיע והקליט עם אמנים כמו נגני הסקסופון ג'ו הנדרסון, ופקיטו ד'ריברה, נגן הטרומבון סלייד המפטון, החלילן הרבי מאן, הזמר מארק מרפי, הגיטריסט אוסקר קסטרו נבס, ואחרים. לאחר שעבר לעיר ניו יורק, ייסד נילסון, יחד עם הפסנתרן דון פולן, את הפרויקט "African Brazilian Connection", הקבוצה הוציאה שלושה אלבומים בחברת התקליטים "בלו נוט".
מ -1995 עד 1998, מאטה עבד רבות עם הסקסופוניסט ג'ו הנדרסון. ניגן באלבום Big Band, שזכה בפרס הגראמי ל"הופעת אנסמבל הג'אז הגדול הטוב ביותר" לשנת 1998.
אונס גברים
רקע
זאת ואף זאת, הקונוטציה בין אונס גברי לבין נטייה מינית מהווה גורם מעכב נוסף שמונע מהקרבנות לבקש עזרה או להתלונן. במקרים בהם הנאנסים הם הומוסקסואלים, הם עלולים לחוש מבוכה בגלל נטייתם המינית ולהאשים באונס את עצמם. לבד מזאת, חוויית האונס עלולה להיתפס אצל הקורבנות כערעור תפיסת הגבריות שלהם. במקרים רבים הקורבנות מלקים את עצמם על כך שלא נלחמו בתוקפיהם.
מבחינה משפטית
בישראל, מקורה של עבירת האינוס בחוק המנדטורי, ולפיו היא מוגדרת כבעילת אישה. הגדרה זו חלה גם על בעילה אסורה בהסכמה, המוגדרת בחוק כ"בעילת קטינה" דווקא ולא כ"בעילת קטין". גבר המבצע מין אנאלי בגבר צפוי להעמדה לדין בגין מעשה סדום, וגבר הכופה על גבר מין אוראלי או אישה הכופה על גבר מעשה מיני כלשהו, צפויים להעמדה לדין בגין מעשה מגונה, עברה קלה מאונס או מעשה סדום, שדינה עשר שנות מאסר לכל היותר. מצב חוקי זה נובע מראיית עולם התופסת את אקט יחסי המין ככזה אשר מבוצע בלעדית בידי החודר (גבר) בנחדר (גבר או אשה).
אנה סטפן
ביוגרפיה
סטפן נולדה בצפון סיביר שברוסיה הסובייטית דאז. הבכורה מבין חמש בנות. אביה העיתונאי אלכסנדר סטופניקוב הוגלה לסיביר, לפני הולדתה. המשפחה נדדה לאוקראינה ואביה נאלץ לעזוב אותם בשל ביקורתו על שלטונות ברית המועצות שהביאה לגירושו. לאחר מכן הם עברו למינסק, בירת בלארוס. לאחר שש שנים בגלות, חבר אליהם האב. סטפן למדה בבית ספר יהודי, הייתה חניכה ולאחר מכן מדריכה בהשומר הצעיר. בבלארוס למדה גיטרה ושירת מקהלה בבית ספר למוזיקה (1994-1989).
קריירה
בשנת 2011 הצטרפה סטפן לתיאטרון מלנקי בניהולו האמנותי של הבמאי איגור ברזין ושיחקה בשלל הצגות של התיאטרון: "גולם", "הנזיר השחור" מאת צ'כוב, "דברי אלי כמו גשם" מאת טנסי ויליאמס. הצגה אשר כללה שני מחזות קצרים ואנה סטפן גילמה בה את שתי הדמויות הראשיות, "ברשת" איבוד לרשימות מהמרתף מאת דוסטויבסקי.
משנת 2002 לומדת סטפן תהליכי התפתחות בעזרת הילינג קריסטלים בהנחיית אורית כהן רז. סטפן מטפלת באמצעות קריסטלים ומעבירה סדנאות ומפגשים אישיים של תהליכי התפתחות והתבוננות הפנימית.
תפקידים
במה
יעקב חי בכור נסים
פועלו
בבית הכנסת שימש כגבאי בשנותיו הראשונות, ובהמשך כחזן. שימש כיושב ראש וועד שכונת ימין משה, וניהל חנות לממכר עיתונים וספרים ברחוב היהודים בעיר, והוציא לאור ספר ששמו 'בן-גוריון' בלאדינו "Libro de Bin Gurion".
Spellbreak
פיתוח
Proletariat הודיעו בסוף יוני 2022 שהם יפסיקו לעבוד על עדכונים נוספים ל- ספלברייק מכיוון שהם נרכשו על ידי אקטיוויז'ן בליזארד והם מתמזגים יחד עם Blizzard Entertainment שאחראית כין השאר על פיתוח World of Warcraft.
בלייק ג'נר
בלייק אלכסנדר ג'נר (באנגלית: Blake Alexander Jenner; נולד ב -27 באוגוסט 1992) הוא שחקן וזמר אמריקאי.
שריונית אוטר
שריונית אוטר (Otter LRC) היא שריונית קלה שיוצרה במפעלי ג'. אמ. סי קנדה עבור הצבא הקנדי והבריטי בתקופת מלחמת העולם השנייה תחת השם: Otter GMC Canada Mk1. היא נקראה גם: Otter LRC. השריונית נבנתה על בסיס מרכב של CMP 15 במטרה לספק לצבאות בנות הברית שריוניות סיור קלות.
היסטוריה
השריונית פותחה על ידי חברת גנרל מוטורס קנדה כתחליף קנדי לשריונית הבריטית מסוג האמבר. בשנים 1942-1945 יוצרו 1761 יחידות משריונית זו במפעלי Oshawa ליד טורונטו שבאונטריו.
אריוס (פילוסוף)
מקורות אחרים מציינים כי הוצעה לו משרת Praefectus Augustalis (מושל) של מצרים, אלא שאריוס דחה את הצעתו של אוגוסטוס לטובת משרה בפרובינקיה סיקיליה, אם כי חוקרים מודרניים מטילים ספק כלשהו לגבי אנקדוטה זו (בעיקר משום שאין דוגמאות נוספות למישהו ש"הוצע" לו תפקיד מאת אוגוסטוס ודחה את הצעתו). הועלתה האפשרות שסיפור זה היה תעמולה ממלכתית שהצדיקה את הדחת אריוס על ידי אוגוסטוס מהפרובינקיה של מצרים והכנסתו של קורנליוס גאלוס לתפקיד פרפקטוס.
גונסקירכן
גונסקירכן (בגרמנית: Gunskirchen) היא עיירה אוסטרית במדינת אוסטריה עילית.
אהרון דרור
קורות חיים
אהרון דרור נולד וגדל בהוד השרון. התחנך בתיכון מוסינזון שבעיר. התגייס לצה"ל, שירת בחטיבת גולני, והשתחרר בדרגת רב-סרן.
משפטו
בשנת 2013 הסתיים משפטו בזיכוי מלא. בעקבות הזיכוי הוא הגיש תביעה על סך 2.5 מיליון שקלים כנגד מדינת ישראל, אולם לבסוף הושגה פשרה בהליך של גישור, במסגרתו קיבל כחצי מיליון ש"ח.
יוהאן גוטליב גאהן
פעילותו המקצועית
ב-1774 גילה את תגליתו המדעית החשובה. גילוי יסוד מתכתי חדש, המנגן, על ידי חיזור של פירולוזיט (מנגן דו-חמצני) באמצעות פחמן.
ארצ'י והאדם הקדמון
תקציר העלילה
לאחר שמערכת חימום חדשה מופעלת תחת התיכון בו ארצ'י וחבריו לומדים, אדם קדמון, שלמעשה הוא צאצאו של ראש-כד, והממותה שלו מופשרים מהקרח בו היו קפואים. ארצ'י וחבריו מוצאים את האדם הקדמון, המכונה "איש-כד" בדומה לשמו של ראש-כד, ויחד הם מלמדים אותו כיצד לחיות בעולם המודרני. במהלך הסרט רואים כיצד ארצ'י וחבריו עוברים הרפתקאות מצחיקות יחד עם איש-כד בכל מיני סיטואציות, ביניהן החיים בבית, משחק פוטבול ואכילה במסעדה.
דמויות ומדבבים
בימוי הדיבוב העברי נעשה על ידי טליה ברקאי, והופק על ידי יעל אללוף ודן שצברג.
קהילת יהודי טריפולי
מאכלי שבת ויומי חול
התבשילים לכבוד שבת קודש כללו:
אישים בולטים
בין דמויות הקהילה ניתן למנות את הרב יאנה, הרב פריג'א זוארץ, רבי אפרים עטייה , ועוד רבים.
ההגליה למחנות ריכוז באירופה
עם תפיסת השלטון באיטליה בידי גרמניה ב-8 בספטמבר 1943 הורע מיד מצב היהודים במחנות אלה. ב-28 באוקטובר 1943 נלקחו הגברים ממחנה צ'יוויטליה דל טורונטו בידי האס אס למחנות קורצ'טה וקייטי לעבודות ביצורים בקו החזית ליד הנהר סאנגרו. הנשים והילדים נשארו מאחור. העבודה נמשכה מבוקר עד ערב. כאשר החלו התקיפות מן האוויר הוחזרה הקבוצה לצ'יוויטליה דל טורונטו ברגל. בינתיים בינואר 1944 הועברה קבוצה אחת מיהודי צ'יוויטליה דל טורונטו למחנה ברגן בלזן. יתר היהודים הועברו בערך באותו זמן למחנה ריכוז איטלקי בפוסולי די קארפי. במאי 1944 הועברו גם הם לגרמניה לברגן-בלזן. למחנה זה הועברו גם היהודים האסורים בארצו וכמה אסירים יהודים ממחנה פרמונטי שבדרום איטליה. האחרונים הגיעו לשם עוד ב-1940 לאחר שאחד מבני המשפחה נחשד בריגול ונאסר.
Brave (דפדפן)
היסטוריה
במרץ 2021 קנתה Brave את מנוע החיפוש Tailcat שגם הוא מותאם לשמירה על פרטיות המשתמש, ומציעה אותו כמנוע חיפוש מובנה בדפדפן.
מודל עסקי
בגרסת הניסיון של הדפדפן, Brave ממקד את המודעות על ידי ניתוח היסטוריית הגלישה האנונימית של המשתמשים.
Kill the Lights (אלבום)
האלבום יצא לאור ב-7 באוגוסט 2015, דרך חברת התקליטים קפיטול רקורדס נאשוויל. נכון לפברואר 2016, האלבום מכר כמיליון עותקים ובכך הפך לאלבום פלטינה בארצות הברית.
מזון בר-קיימא
שינוע והפצה
בתהליכי השינוע וההפצה ישנו שימוש באריזות שעלולות לזהם את הסביבה בתום השימוש בהן. גם אם משתמשים במוצרים ממוחזרים שיותר ידידותיים לסביבה, יש לקחת בחשבון את הנזק שנגרם כתוצאה משינוע פסולת ממוחזרת למרחקים ארוכים, נזק שכולל פליטת גזי חממה מאמצעי התחבורה השונים. הדבר נכון גם עבור שינוע מוצרי המזון עצמם מהספקים ואל רשתות השיווק ומשם אל הצרכן הסופי, באופן שגורם אף הוא לפליטת גזים אלו.
מדיניות לקיום מערכת בת-קיימא
תוכנית זו מקדמת שינוי משמעותי של כל שרשרת הייצור והאספקה, ותכנון של מערכת מזון ידידותית לסביבה, בריאה והוגנת. קווי המדיניות מסבירים כיצד :
אלחנדרו מיורקס
ביוגרפיה
במרץ 2017 זוהה מייורקאס כאחד מ-500 עורכי הדין המובילים בארצות הברית וביוני 2017 נבחר מיורקה לשמש כיו"ר מועצת המנהיגות הסייבר של לשכת המסחר של ארצות הברית, החל מיולי 2017.
רע"פ אליצור סגל
אליצור סגל פרסם באתר האינטרנט של ארגון מנהיגות יהודית מאמר בו כתב כי הרב הצבאי הראשי, תת-אלוף ישראל וייס, עבר על איסורים שדינם מיתה. המאמר פורסם בדצמבר 2004, בעיצומו של המאבק הפוליטי על תוכנית ההתנתקות.
המאבק הפוליטי על תוכנית ההתנתקות
בחודש דצמבר 2003 הציג ראש הממשלה אריאל שרון את תוכנית ההתנתקות. לתוכנית קמו מתנגדים רבים בקרב תומכי מפלגות הקואליציה ובמיוחד בקרב חברי הליכוד. התוכנית הועמדה להצבעה של כל חברי הליכוד. במאי 2004 התקיים המשאל המתפקדים והתוכנית נדחתה ברוב של קרוב ל-60%. ההצבעה לא מנעה את המשך קידום התכנית על ידי שרון, ובאוקטובר 2004, אושרה תוכנית התנתקות בהצבעה בכנסת. מתנגדי התוכנית המשיכו במאבקם.
מאמרו של אליצור סגל: הרבצ"ר מטעם
בדצמבר 2004, בעיצומו של המאבק הפוליטי על תוכנית ההתנתקות פרסם הרב אליצור סגל באתר האינטרנט של ארגון מנהיגות יהודית, בו שימש כעורך, מאמר בכותרת "הרבצ"ר מטעם". המאמר תקף את הרב הצבאי הראשי תת-אלוף ישראל וייס בביטויים חריפים ביותר, ובין היתר נכתב כי הרבצ"ר:
בית המשפט המחוזי
סגל ערער על פסק הדין לבית המשפט המחוזי בירושלים (ע"פ 2696-03-13). ביום 2.6.2013 נדחה הערעור על הכרעת הדין. בית המשפט המחוזי קבע כי רובו ככולו של המאמר אינו חורג מביטוי פוליטי מותר, בין השאר, משום שסף הסיבולת של עובד ציבור, וודאי עובד בכיר, צריך להיות גבוה. עם זאת, נפסק כי בדברים שבליבת המאמר חצה סגל את גבול ההתבטאות הלגיטימית.
טענות המערער
9. המבחן ההסתברותי קשה ליישום באופן אחיד ועקבי וכי כתוצאה מכך נפגעת הוודאות המשפטית ונוצר "אפקט מצנן" על חופש הביטוי.
הכרעת בית המשפט
חופש הביטוי הפוליטי קשור ב"קשר ענייני הדוק לכבוד האדם" ונכלל אף בזכות החוקתית לכבוד האדם.
בית המשפט אישר מחדש את הקביעה בהלכת אונגרפלד כי להרשעה בעבירת העלבת עובד ציבור יש להוכיח שני תנאים מצטברים: רכיב תוכני לגבי מהות הדברים ורכיב הסתברותי הדן בסיכוי כי הדברים אמנם יגרמו לפגיעה בתפקוד התקין של השרות הציבורי או בפגיעה חמורה בנשוא ההתבטאות.
הנשיאה (בדימ') מ' נאור
בכל מקרה של העלבת עובד ציבור, לרבות עובדים זוטרים, ראוי להחיל את הדרישה לאישור מוקדם של בכירי הפרקליטות לפתיחה בחקירה, לסגירת תיק ולהעמדה לדין.
המשנה לנשיאה ח' מלצר
חשיפתו של עובד הציבור לביטוי העולב איננה בחזקת תנאי לתחולת העבירה.
השופט י' עמית
על קללות וגידופים אין להחיל מבחנים מחמירים לתחולתה של העבירה. המבחן התוכני וההסתברותי שנקבעו בעניין אונגרפלד לצורך השאלה מה הביטוי שייחשב כ"העלבה" של עובד ציבור, אינו חל כלל על קללות וגידופים. עיקרם של קללות וגידופים הוא בביזוי ובהשפלה והם לא מתכתבים עם אף אחד מהטעמים והרציונלים שבבסיס חופש הביטוי.
השופטת ע' ברון
אף על פי שאווירה משתלחת בעובדי ציבור עלולה לזרוע זרעי הרס באמון שנותן הציבור בשירות הציבורי, גובר השיקול של הפגיעה בחופש הביטוי שתיגרם כתוצאה מהרשעה בעבירה.
ציסטה פילונידלית
טיפול
הטיפול הנפוץ יותר כטיפול כירוגי עבור הציסטה היא כריתה בניתוח (יחד עם הסינוס הפילונידלי). חבישה של הפצע נחוצה, ונדרש להחליף את התחבושות פעם ביום למשך ארבעה עד שמונה שבועות. במקרים מסוימים, הריפוי יהיה רק לאחר כשנתיים. לפעמים הציסטה נפתרת באמצעות שיטת כירורגיה הנקראת מרסיפיאליציה.
השבעת נשיא רוסיה
סדר ההשבעה של נשיא הפדרציה הרוסית
בטקס נוכחים בדרך כלל חברי האספה הפדרלית של רוסיה, חברי הדומה הממלכתית ומועצת הפדרציה, שופטי בית המשפט העליון ושופטי בית המשפט לחוקה, קציני צבא בכירים, נשיאים לשעבר ומכובדים נוספים. נהוג, שגם הנשיא היוצא משתתף בהשבעת הנשיא הנבחר.
מכוניות (סרט)
עלילה
בעולם בו צורת החיים היחידה הם כלי תחבורה, מכונית מרוץ בשם לייטנינג מקווין (בדיבוב העברי: ספידי מקווין) הוא "נער צעיר", ובשל היותו מכונית מרוץ מצליחה, הוא עושה את דרכו למרוץ הגדול שהזכייה בו מעניקה את גביע הבוכנה. לייטנינג מוביל כל המרוץ אבל לא נותן לאנשי הצוות להחליף את גלגליו. צמיגיו נקרעים בהקפה האחרונה, והוא מגיע עם שתי מכוניות אחרות לקו הסיום בתיקו. בסוף המרוץ נקבע כי שלושתם יתחרו בקליפורניה בתחרות הכרעה. התחרות הזו חשובה במיוחד כי מי שיינצח בה יקבל חסות מ"דינוקו", חברה גדולה ונחשבת.
מקווין יוצא לדרך עם מאק, הסמי-טריילר המוביל אותו. באחד הלילות בדרכו, הוא נופל מהנגרר של מאק ונכנס בטעות לעיירת עמק רדיאטור ספרינגס, שם הוא הורס את הכביש הראשי. בבית המשפט המקומי נגזר עליו לסלול את הכביש מחדש כעבודת שירות. בעולם החיצון מוכרז מקווין כ"נעדר".
בתחילה מנסה מקווין להתחמק מהעבודה הקשה ולעזוב את העמק, אבל שאר המכוניות מצליחות למנוע זאת ממנו. מקווין מגלה כי ראש העיירה דוק הדסון הוא מכונית מרוץ ותיקה, ה"הדסון הורנט" שזכתה בעבר בשלושה גביעי בוכנה. מקווין ודוק מתחרים, ולהפתעתו של מקווין הוא מפסיד. מקווין מגלה כי דוק יודע דברים רבים שהוא יכול ללמוד. כן מתברר לו שהסיבה להיעלמותו של דוק ממסלולי המרוץ היא שלא ניתנה לו הזדמנות נוספת לאחר תאונתו. בינתיים מספיק מקווין להכיר את סאלי, מכונית יפה שהתאהבה ברדיאטור ספרינגס. מקווין מגלה כי גם הוא נופל בקסמה של העיירה, ויכול ללמוד הרבה מתושביה. לאחר שהוא מסיים לסלול את הכביש הוא מזמין לעצמו משהו מכל אחד בעיר. תושבי העיר שמחים כולם. לפני שמקווין יכול להגיד לסאלי איך הוא מרגיש, הוא מאותר על ידי מסוק ונדחף חזרה לתוך המשאית לצורך הובלתו למרוץ הגדול בקליפורניה. לאחר מכן סאלי מגלה שהדסון הורנט הוא זה שדיווח על מקווין ועל מקום הימצאותו.
מכוניות מצוירות - הצ'יזבטים של מטור
כל פרק הוא סרטון באורך 3 דקות, סדרה זו בעלת 7 פרקים והיא דובבה בשנים 2010 ו-2011.
יומברו
יומברו משמשת כחברת ההלבשה הרשמית של מועדוני הכדורגל אברטון, בורנמות' ווסטהאם יונייטד מהפרמייר ליג, נירנברג, שאלקה 04 וורדר ברמן מהבונדסליגה ועוד מועדונים בכירים ברחבי אירופה, כמו גם של מספר אתלטיים פרטיים ומשמשת גם כספונסר של מספר נבחרות לאומיות.
יחסי סין–סנגל
יחסי סין–סנגל הם היחסים הדיפלומטיים בין הרפובליקה העממית של סין לבין סנגל.
היסטוריה
בשנת 1995 עמדה סנגל בפני משבר כלכלי, המצב הפוליטי הפך לא יציב ורמת החיים של התושבים המקומיים ירדה. הרפובליקה העממית של סין סיפקה סיוע לסנגל, עזרה לתושבים המקומיים לבנות מבנים, שיגרה צוותים רפואיים לאזור המקומי, וניהול שיתוף פעולה חקלאי עם המדינה, אולם לא הצליחה לפתור ביעילות את הבעיות הכלכליות של סנגל. בשלב זה, ממשלת טאיוואן שלחה פקידים מחופשים לאנשי עסקים לשדולה בכירים בממשל הסנגלי, כולל הנשיא עבדו דיוף, ויצרה קשר עם אשתו של דיוף, והזמינה אותה לבוא לטאיוואן לחופשה מהנה. לאחר מכן היא העבירה את המידע של הרפובליקה של סין לדיוף, בטענה שכל עוד סנגל תחדש את היחסים הדיפלומטיים עם הרפובליקה של סין, היא תקבל שכר של 30 מיליון עד 60 מיליון דולר. כתוצאה מכך, סנגל כוננה יחסים דיפלומטיים עם הרפובליקה של סין ב-1996 וניתקה את היחסים הדיפלומטיים עם הרפובליקה העממית של סין.
בית המלכה
שימושי המבנה
בשנים 1986-1999 שופץ הבניין, וכיום הוא מציג את אוסף האמנות של המוזיאון הימי הלאומי - ובעיקר יצירות שנוצרו בין המאה ה־17 למאה ה-20.
אלכסנדר סטניסבלייביץ'
קריירה
בינואר, סטניסלבייביץ' חתם בקאספי אקטאו מליגת העל הקזחית.
ב-9 באוגוסט 2020, סטניסלבייביץ' חתם בקייסר.
קווינקנה
בעוד כמה מהמינים שלו הגיעו לאורך 3 מטרים, חלק מהמינים שחיו בפליוקן הגיעו לאורך 7 מטרים אצל המין Quinkana babarra, דבר ההופך תנין זה לזוחל הגדול ביותר באוסטרליה לאחר לטאת המגלניה הענקית. הוא היה טורף-על בביצות ובאגמים בהם חי. הוא היה בעל רגליים ארוכות בעלות טפרים שהתאימו לריצה יבשתית והיה בעל שיניים מחודדות שעזרו לו לקרוע את טרפו.
ספייס ג'אם
עלילה
באגס באני משכנע את החייזרים שהלוני טונס צריכים הזדמנות להתגונן ומזמין אותם להתחרות נגדם בכדורסל על חירותם. החייזרים, שקטנים מכדי להתמודד עם הלוני טונס במשחק הפיזי כדורסל, גונבים את כישרון המשחק של שחקני NBA, ומשתמשים בהם על מנת להפוך למפלצות ענקיות בעלות כוח רב. הם הולכים למשחק של פיניקס סאנס נגד ניו יורק ניקס וגונבים את כישרונם של פטריק יואינג, לארי ג'ונסון, צ'ארלס בארקלי, מאגסי בוגס ושון בראדלי. המפלצות לא גנבו את הכישרון ממייקל ג'ורדן, כיוון שבזמן זה בעלילה (בדמיון רב למציאות) הוא פרש מכדורסל ועבר לשחק בייסבול.
המשחק עצמו מתחיל לרעתם של הלוני טונס, אך ככל שהמשחק הולך ומתקדם, תחת הנהגתו של ג'ורדן הטונס משתפרים ולבסוף מצליחים לנצח את המפלצות. בעקבות הניצחון המפלצות מחזירות את הכישרונות לשחקני הכדורסל וחוזרים לממדיהם המקוריים, בנוסף לכך הם מחליטים להתפטר מעבודתם אצל סווקאמר ולהישאר בכדור הארץ עם הלוני טונס. הסרט מסתיים עם חזרתו של ג'ורדן לכדור הארץ ולמשחק כדורסל.
צוות השחקנים
הדיבוב הופק על ידי עוזי פוקס ובוים על ידי הזמרת יסמין גמליאל והשחקנית ענת ניב. אולפן ההקלטות שבו דובב הסרט היה אולפני נ.ל.ס.
דן מור
טלוויזיה וסרטים בחו"ל
בשנת 2009 שיחק בסרט האוסטרלי "Cedar Boys" בתפקיד דני.
בשנת 2016 יצא באוסטרליה הסרט "Arrowhead" שם שיחק בתפקיד הראשי. הסרט גם שודר בנטפליקס האמריקאי תחת השם Alien Arrival וכן היה מועמד לפרס הסרט הטוב בפסטיבל הסרטים הבדיוניים של סידני.
בורג' אל-ערב
בורג' אל-ערב (בערבית: برج العرب, תעתיק: בֻרְג' אלעַרַב, פירוש: "מגדל הערבים") הוא מלון פאר בדובאי, איחוד האמירויות הערביות. זהו המלון הרביעי בגובהו בעולם (321 מטר). הוא ניצב על אי מלאכותי בים במרחק של 280 מטר מהחוף במפרץ הפרסי, מחובר ליבשה רק דרך גשר מעבר פרטי. כשנחנך ב-1999 הוא היה המלון הגבוה בעולם עד 2009.
אדריכלות
עיצוב הפנים עוצב על ידי המעצבת קאון-צ'ו. המלון עוצב בסגנון ערבי מלכותי הכולל קשתות, וילונות כבדים, זהב ונברשות קריסטל.
עונת 2018/2019 בסרייה א'
בסיום העונה לסרייה ב' ירדו אמפולי, פרוזינונה וקייבו ורונה. במקום הקבוצות שירדו, לסרייה א' העפילו ברשה, לצ'ה והלאס ורונה.
שחקנה האיטלקי של סמפדוריה, פאביו קוואליארלה, בן ה-36 זכה בתואר מלך השערים, כך שלרשותו 26 שערים. דריס מרטנס מנאפולי ופאפו גומז מאטאלנטה זכו בצוותא בתואר מלך הבישולים של העונה עם 11 בישולים כל אחד.
נסים אליעד
קורות חיים
אליעד נולד בטבריה בשם ניסים אמסלם למשפחה יוצאת צפון אפריקה. בנעוריו היה פעיל בתנועות הנוער "המכבי הצעיר" ובית"ר. בהיותו בין 13 וחצי החל לעבוד בשירות הדואר המנדטורי בחיפה, בו עבד במשך עשר שנים. בשנת 1944, בהיותו בפתח תקווה, נחשד על ידי האצ"ל כסוכן בריטי והוצא נגדו פסק דין מוות על ידי בית דין של האצ"ל. ראש המטה של האצ"ל היה מסופק בעניין, השהה את ביצוע פסק הדין ובעקבות בדיקה מחודשת טוהר שמו של אליעד ופסק הדין בוטל.
בשנת 1945 סיים בחינות בגרות אקסטרניות והחל ללמוד משפטים בבית הספר למשפטים בירושלים ומזרחנות, תנ"ך והיסטוריה יהודית באוניברסיטה העברית. הוא שירת בצה"ל כקצין ממשל צבאי באשקלון. הוסמך כעורך דין בשנת 1951. פעילותו המפלגתית החלה כחבר המשמרת הצעירה של מפא"י. בשנת 1950 הצטרף לשורות המפלגה הפרוגרסיבית והיה פעיל בסיעתה בהסתדרות, סיעת "העובד הציוני". לאחר הקמת המפלגה הליברלית כאיחוד של הציונים הכלליים והמפלגה הפרוגרסיבית, הוא היה חבר מרכז המפלגה הליברלית. בעת הפיצול, עבר אליעד לליברלים העצמאיים ושימש כמזכ"ל מפלגה זו. הוא נודע במיוחד בפעילותו בקרב עדות המזרח וערביי ישראל. בשנת 1965 הוצב בין שבעת המועמדים הראשונים של המפלגה לכנסת.
פרידריך בורגמילר
יוהאן פרידריך פרנץ בורגמילר (בגרמנית: Johann Friedrich Franz Burgmüller; 4 בדצמבר 1806 – 13 בפברואר 1874) היה פסנתרן ומלחין גרמני, שנודע בעיקר בשלושה קבצים של אטיודים לילדים (או "קטעים לימודיים") לפסנתר, בייחוד אופוס 100 שלו, "25 אטיודים קלים ומתקדמים" לתלמידים ברמה בינונית; שני הקבצים האחרים, לתלמידים מתקדמים יותר, היו אופוס 105 ו-109.
מלאכת גוזז
הגדרת המלאכה ושיעורה
ככל איסורי שבת, האיסור הוא רק כאשר מבצע המלאכה עושה אותה בדרך הרגילה והמקובלת, ולכן הטווה את הצמר על בהמה חיה, פטור מעונש חטאת וסקילה, שכן אין דרך גזיזה בכך, ואין דרך ניפוץ בכך ואין דרך טוייה בכך.
גזיזה בכלי וביד
בנוסף הוסיף רבי שמעון בן אלעזר חילוק נוסף בהלכות אלו, ואמר כי חומרא זו היא דווקא כאשר הציפורן לא פירשה ברובה, אך אם רובה פירשה אין חייב חטאת, ואם ציצי העור שליד הציפורן פירשו כלפי מעלה ומצערות אותו, התירו חז"ל לחתוך אף ביד, מכיוון שגם אם היה עושה דבר זה בכלי היה זה רק איסור מדרבנן, והרי זה שבות דשבות במקום צער גדול. אם כי, נחלקו הראשונים, אם "למעלה" הכוונה היא לכיוון הציפורן הוא כלפי הגוף ופסקו האחרונים שיש לחשוש לכל השיטות.
מילה (מחשב)
במחשבים שמטרתם חישובים מתמטיים הנטייה היא למילה ארוכה יחסית, משום שהיא תורמת לדיוק בהצגתם של מספרים גדולים. להשגת דיוק מוגדל נעשה שימוש במילה כפולה, ולעיתים אף במילה מרובעת.
לגודל המילה יש השפעה גם על גודל הזיכרון המרבי במחשב, משום שמילה (או חלק ממנה) משמשת לרישום כתובות זיכרון. לדוגמה, מעבד עם מילה בגודל 32 סיביות מאפשר שימוש בזיכרון שגודלו עד 4GB (4,294,967,296 בתים) משום שבעזרת 32 סיביות ניתן לייצג ערכים שונים. בשנותיה הראשונות של IBM System/360 שימשו רק 24 סיביות מתוך המילה לרישום כתובת, ולאחר מכן נוצלו למטרה זו 31 סיביות, כדי לאפשר זיכרון מרבי גדול יותר.
הגבעטרון
היסטוריה
הלהקה הוקמה ב-1948 מקרב צעירי קבוצת גבע שבעמק יזרעאל, לכבוד טקס חנוכת מגרש הכדורסל של הקיבוץ. המנון הלהקה נכתב על ידי גדעון גולן שהיה בין מקימיה. עד היום היא מורכבת מבני גבע וממספר חברים מהקיבוצים בית השיטה, כפר החורש, מהיישובים מולדת, כפר תבור ותמרת וכן מעפולה, ששרים בה בהתנדבות. לחברי הלהקה עבודה ראשית וזהו להם העיסוק המשני. גילם הוא בין ארבעים פלוס לשבעים פלוס והם מונים חשמלאי, מורות, בעלת מאפייה, עובדי תעשייה, מנהלת גן אירועים, מוסכניק ואחות. הגבעטרון הקליטה אלבומים רבים וקיימה אלפי הופעות בארץ ובקרב הקהילות היהודיות בחו"ל, שזכו להצלחה רבה.
איגוד השחמט של ארצות הברית
היסטוריה
האיגוד הוקם, כאמור, לאחר איחוד של איגוד השחמט האמריקני ואיגוד השחמט הלאומי. איגוד השחמט האמריקני (לשעבר המערבי) ערך אליפות שנתית פתוחה מאז שנת 1900; הטורניר ההוא, לאחר המיזוג, הפך לאליפות ארצות הברית הפתוחה.
מספר החברים באיגוד עם הקמתו היה בערך 1,000. מספר זה נשאר דומה עד שנת 1958, כשבובי פישר זכה באליפות המדינה בהיותו בן 14 בלבד. במהלך התקופה שלאחר מכן, הידועה גם בתור "עידן פישר", מספר החברים ב-USCF גדל משמעותית עד לסביבות 60,000 בשנת 1974.
שיטת הדירוג
האיגוד משתמש במדי כושר על מנת לדרג את החברים בו, כשלכל שחקן מד כושר שונה עבור משחקים בקצב מלא, בקצב מהיר ובבזק. הרעיון יצא לראשונה אל הפועל ב-1950 תוך שימוש בנוסחה שפיתח קנת הקרנס (אנ'). ב-1960 אומצה שיטתו של ארפד אלו (אנ'), פרופסור לפיזיקה שהיה גם שחמטאי מחונן. שיטה זו אומצה מאוחר יותר גם על ידי פיד"ה ואף שימשה לדרג שחקנים במשחקים שאינם שחמט. ה-USCF ערך מספר שינויים בשיטה לאורך השנים; המודל הנוכחי הושפע רבות מפרופ' מארק גליקמן, שפיתח שדרוג לשיטתו של אלו.
אליפויות
האיגוד מארגן שלל אליפויות שחמט במדינות ארצות הברית, רובן מתקיימות אחת לשנה. האליפות הוותיקה ביותר היא אליפות ארצות הברית הפתוחה, שהתקיימה לראשונה ב-1900 כאליפות המערב במינסוטה. כיום, ברוב המדינות בארצות הברית מתקיימות התחרויות השנתיות הבאות: האליפות לסניורים, אליפות תלמידי התיכונים ע"ש ארנולד דנקר, אליפות תלמידי חטיבות הביניים ע"ש דיווין ברבר, אליפות תלמידי בתי הספר היסודיים ע"ש ג'ון ד. רוקפלר והאליפות לבנות ע"ש רות הרינג. שחקנים בדרך כלל מעפילים לאירועים אלה על ידי זכייה באליפויות מקומיות, אם כי כל הנהלת תחרות רשאית לקבוע קריטריון לבחירת המתמודדים.
אמה ויקלנד
ביוגרפיה
היא שיחקה את פטרה בסרט טקסי והמשיכה בתפקיד זה גם בסרטי ההמשך. היא הופיעה כרקדנית בסרט הפעולה "Simon Sez".
ב-2003 התחתנה עם העיתונאי האנס ויקלנד ולהם שני ילדים.
קונסטנטינוס לאיפיס
קריירה בינלאומית
לאיפיס ערך את הופעת הבכורה שלו בנבחרת קפריסין בניצחון 0–5 נגד במסגרת מוקדמות יורו 2016. ב-13 בנובמבר 2016 לאיפיס הבקיע את שער הבכורה שלו בנבחרת בניצחון 1–3 נגד במסגרת מוקדמות מונדיאל 2018.
אמוניטים
תיאור
האמוניטים היו דומים מעט לתמנונים בעל זרועות מפותלים ושקועים בקונכיות מפותלות לסליל שטוח ועגלגל. הקונכייה הייתה בנויה מכמה תאים, ובכל שנה נוסף לה תא חדש. התאים המבוגרים היו מלאים בגז, וכך הייתה מסוגלת הקונכייה לצוף בים.
יצורים אלה היו בחלקם גדולים מהרבה מהרכיכות המודרניות. הגדול מביניהם היה המין Parapuzosia seppenradensis מגרמניה שהגיע לאורך 2.55 מ' ולמשקל 1,450 ק"ג.
פרנסיס וייט
ביוגרפיה
בשנת 1875 נבחר לבית המחוקקים של מדינת מיסיסיפי ומילא תפקיד מפתח בהשבת המפלגה הדמוקרטית לשלטון המדינתי במיסיסיפי ובמפלת שלטון הרפובליקנים במהלך תקופת השיקום. וייט ישב בראש ועדה שארגנה ופיקחה על הליכי הדחה נגד נבחרי ציבור רפובליקנים בממשלת השיקום של מיסיסיפי, בהם קצין צבא האיחוד ומושל מיסיסיפי לשעבר אדלברט איימס, סגן המושל אלכסנדר ק. דייוויס והמפקח על החינוך ט. וו. קרדוזו, שניים מהאפרו-אמריקאים הראשונים שמילאו תפקיד פוליטי ציבורי במדינה. כולם הודחו מתפקידם.
שירה קופרמן-סגל
פעילות חברתית
חקיקה ישראלית: קופרמן שיתפה פעולה עם משרד התחבורה בישראל בעשייה למען שיפור מעמדם של חולי סרטן והכרה בצרכיהם הייחודיים. היא ביקשה את תמיכתו של הנשיא ראובן ריבלין כדי לתמוך בנפגעי סרטן צעירים. כחלק ממאמצי החקיקה שלה, פעלה קופרמן למען שינוי האופן שבו ממשלת ישראל מסייעת לחולי סרטן מחלימים. היא קראה לתקן את סל השיקום הממשלתי כך שיתאים גם לחולי סרטן צעירים, ויכלול סדנאות מקצועיות וסיוע להחזירם למעגל העבודה. ההסברה שלה השפיעה על החקיקה והתוכנית בה פעלה הפכה בתורה לחלק בלתי נפרד מהמוסד לביטוח לאומי.''
יאומן וורדרס
היסטוריה ותיאור התפקיד
נהוג כי אחד מהשומרים ממונה לאחראי על העורבים של מצודת לונדון, והוא מכונה Yeoman Warder Ravenmaster (ובקיצור Ravenmaster - אחראי העורבים). העורבים מואכלים בבשר שנרכש על ידי האחראי בשוק סמית'פילד. במצודה יש אוכלוסיית עורבים ככל הנראה עוד מתקופתו של צ'ארלס השני, ולפי האגדה אם לא יוותרו עורבים במצודה היא תיכבש ותתמוטט ביחד עם המלוכה הבריטית. כאשר קיבל צ'ארלס השני תלונות על כך שהעורבים מפריעים לעבודת מצפה הכוכבים, הוא הורה להעביר את מצפה הכוכבים המלכותי לגריניץ' ולא לגרש את העורבים. על מנת למנוע מהעורבים להימלט גוזמים את הנוצות שלהם, כך שהם אינם יכולים לעוף בקו ישר למרחק רב. עם זאת, העורבים חופשיים לשוטט בכל שטחי המצודה.
מטילדה בראון
ניו-יורק
לאחר מותו של פרדריק ואן ווייק ב-16 בפברואר 1936, מטילדה בראון חזרה לגריניץ' לחיות.
יאן דה בונט
יאן דה בונט (בהולנדית: Jan de Bont; נולד ב-22 באוקטובר 1943) הוא צלם קולנוע, במאי ומפיק קולנוע הולנדי, הפעיל בארצות הברית מסוף שנות ה-70 של המאה ה-20. ידוע במיוחד בשל בימוי שוברי הקופות "ספיד" ו"טוויסטר". שימש כבמאי הצילום בשורה של סרטי קולנוע מצליחים, בהם "מת לחיות" ו"אינסטינקט בסיסי".
מונבז השני
התנא מונבז, מתלמידי רבי עקיבא, היה אולי אחד מצאצאיו.
בנגל
תוחלת החיים היא בסביבות 70.36 שנים בבנגלדש ו-63.4 שנים במערב בנגל. כשמדובר באוריינות, מערב בנגל מובילה עם שיעור אוריינות של כ-77%. בבנגלדש שיעור האוריינות הוא כ 59.82%. רמת העוני והבערות היא גבוהה. אחוז האנשים החיים מתחת לקו העוני הוא יותר מ -30%.
פטריארך מוסקבה ורוס כולה
רשימת ראשי הכנסייה
עם עליית פיוטר הגדול לשלטון הוא ביטל את הכנסייה האורתודוקסית הראשונה ובמקומה הקים את הסינוד הקדוש כגוף ממלכתי האחראי על שירותי הכנסייה. הכנסייה האורתודוקסית חודשה באוגוסט 1917, על ידי המועצה המקומית של הכנסייה.
ליפואה ענקית
ליפואה זו הייתה בעלת עצמות ירך ארוכות וגבוהות ומשקל העוף הגיע ל-4-7 ק"ג והוא היה בעל ראש ומקור רחבים יותר. לפי מבנה שרירי החזה הרחבים נראה שליפואה זו יכלה לעוף למרות המשקל. היא כנראה ניזונה בסבכי השיחים וניזונה מזרעים ומחסרי חוליות שמצאה.
מלאכת מכה בפטיש
הַמַּכֶּה בַפַּטִּישׁ היא אחת מל"ט המלאכות האסורות בשבת. המלאכה מכונה על שם פעולת שימוש בפטיש לביצוע מלאכה. כאשר אומן מסיים ייצור של כלי, הוא מכה הכאות אחרונות על הכלי, כדי לעגל, או להרחיב, לקצר או לרבע את הכלי כמתוכנן. חז"ל ביארו את המושג כביצוע כל פעולה שמהווה סיום תהליך של הכנת דבר־מה - "גְמַר מלאכה".
דרבנן
חז"ל אסרו פעולות שונות שמהם אפשר לבוא לידי איסור מכה בפטיש;
התרבות הנאטופית
בשנת 1928 הארכאולוגית הבריטית דורותי גארוד מצאה לראשונה שרידים מתרבות זו במערת שוקבא שבוואדי א-נאטוף (נחל נטוף, כ-14 ק"מ מצפון מזרח ללוד, יובל של נחל איילון), והתרבות קרויה על שם הנחל. גארוד עמדה על מאפייניה וחשיבותה של התרבות הנאטופית לאחר חפירותיה במערת הנחל, בנחל מערות שבהר הכרמל, בין 1929–1934.
מכלולי צור
בדומה לקודמיהם הרבו הנאטופים להשתמש במיקרוליתים למטרות הציד והלקט. ברם, בנאטופית נראים חידושים בטכנולוגיה המיקרוליתית אשר לא נצפו בקרב הכבארים הגאומטריים. לצד החידושים נערכה הקצנה בניצול המשאבים וייצור הכלים, כפי שמעידה העובדה שמטר מעוקב באתר נאטופי מכיל יותר מיקרוליתים מאשר כל מ"ק באתר קדום יותר. צמיחת האוכלוסייה שהמשיכה את המגמה הפלאוליתית, הכתיבה, כפי הנראה, את השימוש הנכבד והבלתי־בזבזני במשאבי הכלים.
התעשייה התבססה על סיתות להבים ולהבונים מנתזי צור אשר גרעיניהם השתנו מהתקופה הקודמת. מהלהבונים יצרו הנאטופים את המיקרוליתים הגאומטריים. הצורה השכיחה בתעשיית המיקרוליתים היא זאת של הסהרון. עיצוב המיקרוליתים נעשה בשיטת השברור הדו־פני ("שברור חילואן") והשברור הזקוף, בנאטופית הקדומה והמאוחרת בהתאמה. נעשה שימוש בטכניקת הנקר המיקרוליתי לעיצוב כלים אלו, והשימוש בה התגבר לכל אורך התקופה הנאטופית. המיקרוליתים שולבו בכלי ציד ודיג, וכלי צור אחרים דוגמת מרצעים ומגרדים שנוצלו לעיבוד החיות שניצודו או יצירת כלים אחרים.
ציד
רוב העצמות הארוכות של צבאים ואולי ארנבות שוברו במכוון על מנת להפיק את מח-העצם.
תיאה אלטרס
תיאה אלטרס (1924 – 2004) הייתה אדריכלית קרואטית-גרמנית אשר הייתה ידועה במחקריה ופרסומיה על אנדרטאות יהודיות בהסן, גרמניה.
חינוך
עם שובה לזאגרב, היא התחתנה עם יעקב אלטרס ובשנת 1960 נולדה בתם היחידה אדריאנה. בשנת 1964 נאלץ בעלה לעזוב את זאגרב לציריך, שווייץ עקב הרדיפה של ליגת הקומוניסטים של קרואטיה. ב-1964 נמלטה אלטרס לאיטליה הודות לגיסה שהבריח אותה ואת בתה למדינה. מאיטליה עברה לקונסטנץ, גרמניה, שם עבדה במחלקת הבנייה העירונית של העיר. במשך שלוש שנים נסעה אלטרס בין קונסטנץ לציריך, שם עבד בעלה. ב-1968 היא קיבלה אזרחות גרמנית. אלטרס עזרה לבעלה לייסד את הקהילה היהודית המתחדשת בגיסן (גרמניה) ב-1978.
ג'ינשי
חלוקה מנהלית
על פי התוצאה על התאמת האגפים המינהליים ברמת העיירה של ג'ינשי ב-23 בנובמבר 2015 בג'ינשי יש ארבע עיירות וחמש מחוזות משנה בסמכותה. הם:
מסה קריטית
ההבחנה כי תגובה על-קריטית אינה בהכרח קריטית זריזה מיוחסת לאנריקו פרמי, והיא הניחה יסוד לאפשרות לבנות כורים גרעיניים המשתמשים בתגובת שרשרת בביקוע. תגובה קריטית זריזה דינה להתפוצץ אם לא תובא במהרה תחת הגבול ה"זריז קריטי".
המסה הקריטית בכדור
במקרה של שימוש במחזיר נייטרונים, המסה הקריטית היא כ-15 ק"ג לאורניום-235 ו-10 ק"ג לפלוטוניום-239. מצוינות מטה מסות קריטיות של מסות כדוריות של איזוטופים אשר משך מחצית החיים שלהן הוא למעלה מ-100 שנים:
נמל הדרום
תכולות הפרויקט
התוכנית להקמת נמל הדרום (שלב א') באשדוד כוללת הקמת מסוף מכולות על פני שטח של 640 דונם, שיוכל לטפל בעד 1.1 מיליון TEU בשנה. עוד כוללת התוכנית הארכה של שובר הגלים הראשי ב-600 מטר והקמה של שובר גלים משני באורך 1,500 מטר. אורך הרציף הראשי יהיה 800 מטר ועומק המים סביבו – 17.3 מטר. כמו כן, יוקמו שלוש מסילות ברזל למסוף באורך כולל של 2,100 מטר בתוך המסוף, לקידום שינוע יעיל של מטענים והפחתת עומסי התנועה בצירי התחבורה.
המשרד לביטחון המדינה (ברית המועצות)
היסטוריה
הקמתו המחודשת של הנ.ק.ג.ב. של ברית המועצות התרחשה ב-14 באפריל 1943 על פי החלטת הלשכה הפוליטית של הוועד המרכזי של המפלגה הקומוניסטית על בסיס המנהלות והמחלקות של הנ.ק.ו.ד. פעילותה הוסדרה על ידי "התקנות לקומיסריון העממי לביטחון המדינה של ברית המועצות", שאושרו בהחלטת הסובנארקום מ-2 ביוני 1943. באפריל 1943 הוקם הנ.ק.ג.ב. של ברית המועצות על ידי הפרדת אותן יחידות ביטחון פנים קודמות מתוך הנ.ק.ו.ד. כמו בפברואר 1941. לקומיסר העממי לביטחון המדינה של ברית המועצות מונה שוב וסבולוד מרקולוב. ביולי 1945, אף על פי שהנ.ק.ג.ב. היה מחלקה אזרחית, הדרגות המיוחדות של עובדיה הוחלפו בדרגות צבאיות. הקומיסר העממי וסבולוד מרקולוב, שהיה בדרגת קומיסר ביטחון המדינה מדרגה ראשונה קיבל דרגת גנרל הצבא.
ב-15 במרץ 1946, נערכה ברפורמה המשמעותית הראשונה לאחר המלחמה וכל הקומיסריונים העממיים הפכו למשרדים (מיניסטריונים). הקומיסריון העממי הפך למשרד לביטחון המדינה של ברית המועצות (מ.ג.ב.), בהוראה מספר 00107 מיום 22 במרץ 1946.
משימות
הנ.ק.ג.ב. של ברית המועצות (ולאחר מכן המ.ג.ב.) הופקד על ביצוע עבודות מודיעין מחוץ למדינה; מאבק נגד חתרנות, ריגול, חבלה, פעילויות טרור של שירותי מודיעין זרים בברית המועצות; פיתוח מבצעי וחיסול שרידי המפלגות האנטי-סובייטיות וארגונים אנטי-מהפכניים בקרב שכבות שונות באוכלוסיית ברית המועצות, במערכת התעשייה, התחבורה, התקשורת, החקלאות ועוד; אבטחה והגנה על מנהיגי המפלגה והממשלה.
קלאודיה סאלאס
ביוגרפיה וקריירה
בינואר 2019 חתמה על חוזה עם נטפליקס כחלק מהשחקנים הראשיים בסדרה הפופולרית "אליטה". היא מגלמת את רבקה פארילה לופז, תלמידה שלומדת בתיכון, עשירה בזכות עסקים לא חוקיים של אמה. באותה השנה היא הצטרפה לצוות השחקנית של סדרת הטלוויזיה "המגפה". על תפקידה בסדרה היא קיבלה מועמדות בפרסי איחוד השחקנים והשחקניות.
טד ליו
ביוגרפיה
לאחר לימודיו התמחה כעוזר משפטי בלשכתו של השופט תומאס טאנג בבית המשפט הפדרלי התשיעי לערעורים של ארצות הברית. בשנת 1995 התגייס ליו אל חיל האוויר של ארצות הברית ושירת במשך ארבע שנים בשירות פעיל בחיל הפרקליטות הכללית של החיל. כתובע צבאי ויועץ משפטי למפקדים בחיל האוויר, עוטר במספר עיטורים על פעילותו בהם מדליית השירות הראוי לשבח, מדליית השירות ההומניטרי ומדליית הציון לשבח. בשנים 2000–2021 שירת בשירות המילואים של חיל האוויר, ובדצמבר 2015 קודם לדרגת קולונל.
קבוצת פסל
מבנה ותכולה
קבוצת פסל היא קבוצה דלילה יחסית והגלקסיות שבה מתפרסות על טווח מרחקים גדול, כאשר מרכז הקבוצה נמצא במרחק של כ-11 מיליון שנות אור ממערכת השמש. הגלקסיות הקרובות ביותר לקבוצה המקומית נמצאות על גבול ההשפעה הכבידתית שלה ושייכותן לקבוצת פסל אינה ודאית, כך שלעיתים הן נחשבות לקבוצה או לתת-קבוצה נפרדת שמרכזה בגלקסיה NGC 55. המסה הכוללת של הקבוצה מוערכת ב- מסות שמש, ובדומה לקבוצות גלקסיות אחרות, היא מכילה גם אזורי H I של מימן נייטרלי שמסתם מגיעה לכ- מסות שמש. ארבע מהגלקסיות בקבוצה מוגדרות כגלקסיות גדולות ובנוסף יש בקבוצה לפחות 10 גלקסיות ננסיות ששתיים מהן בהירות יחסית, כך שזו קבוצה קטנה לעומת הקבוצות האחרות שבסביבת הקבוצה המקומית.
פריץ שלזינגר
פריץ שלזינגר (18 באפריל 1915 – 21 במרץ 1967) היה צלם ועיתונאי גרמני-ישראלי. שלזינגר קיבל את הכשרתו כצלם בגרמניה, כאסיסטנט של אופטיקאי וצלם. בשנת 1937, עלה לארץ ישראל לאחר הכשרה חקלאית באיטליה, התיישב בקיבוץ ועבר לירושלים לאחר מכן. במהלך שנות ה-40, שלזינגר הרבה לצלם את נופי ישראל. בשנת 1948 החל לעסוק בצילום עיתונות, ובתיעוד עבור קרנות ציוניות. אוסף מתשליליו נמצא בארכיון הציוני המרכזי ובארכיון התצלומים של קק"ל.
נור כיוף
ביוגרפיה
בעונת 23–2022 חתמה אצל האלופה אליצור רמלה וזכתה עמה באליפות המדינה, היא העמידה ממוצעים של 4.6 נקודות ו־1.6 אסיסטים למשחק.
לוליטה (ספר)
לוליטה בעברית
"לוליטה" תורגם פעמיים לעברית. בפעם הראשונה בשנת 1959, סמוך לפרסום הגרסה המקורית, על ידי יוסף ורהפטיג. גרסה זו, שיצאה לאור בהוצאת "מעריב לעם", הייתה קריאה אך לא הקפידה על צמידות לנוסח המקור ולאופיים הייחודי של הטקסטים של נבוקוב. בשנת 1986 יצא תרגום חדש של הספר על ידי דבורה שטיינהרט במסגרת "הספריה החדשה".
גביע המדינה בכדורגל נשים 2011/2012
רבע הגמר
אל העולה משמינית הגמר הצטרפו 7 קבוצות מהליגה הראשונה. המשחקים התקיימו ב-21 בפברואר.
גליפטודון
גליפטודון (שם מדעי: Glyptodon או גליפטודונט; מילולית: "שן מחורצת") הוא סוג של יונק פרהיסטורי אשר חי באמריקה הדרומית ואמריקה הצפונית בתקופת הפליסטוקן וככל הנראה גם בתחילת ההולוקן.
גלית בורג
ביוגרפיה
בורג נולדה וגדלה בבת ים כבת בכורה במשפחה בת שישה ילדים. אביה היה בן דודו של הזמר מייק בראנט. אל הבמה הגיעה באקראי.
וולני
ווֹלנֵי או וולניי (בצרפתית: Volney; מבטאים ווֹלנֶה; 3 בפברואר 1757 – 25 באפריל 1820) הוא שם העט של קונסטנטן-פֿרנסוּאַה שׁסבֶּף דה לה ג'ירוֹדֶה, הרוזן של ווֹלנֶה (Constantin-François Chassebœuf de La Giraudais, comte de Volney), הוגה דעות, היסטוריון, מזרחן ומדינאי צרפתי.
קורות חייו ופועלו
ווֹלנֵי היה מעורב בפעילות פוליטית. הוא נבחר מטעם מחוז הולדתו לנציגוּת המעמד השלישי באספת המעמדות הכללית, ובתחילת המהפכה הצרפתית היה חבר האספה המכוננת הלאומית. בכהונותיו אלה דחף להקמת המשמר הלאומי ולחלוקת צרפת לקומונות ולמחוזות. וולני השתייך לאגודת "ידידי האמת", ארגון מהפכני צרפתי שפעל בשנים 1790–1797. כמו כן ערך כתב-עת פוליטי שכוּון "לאנשים מכל המקצועות".
קישורים חיצוניים
המהדורה הראשונה של "מסע בסוריה ובמצרים" מ-1787
ברנרדו אספינוסה
קריירת מועדונים
אספינוסה נולד בעיר קאלי לאמא ספרדייה ואבא קולומביאני ועבר בגיל עשר לעיירה הספרדית מרבייה. שיחק בצעירותו במועדון המלאגי "דוס הרמנאס סן אנדרס" ובגיל נוער עבר למועדון הבת של סביליה, סביליה אתלטיקו, תמורת 1,800 אירו. ערך את הופעת הבכורה שלו כמקצוען בעונת 2007/08 כששיחק מול מאלגה. עונה אחר כך, כבר נרשם בסגל של סביליה אתלטיקו, אולם הספיק לרשום אך ורק 15 משחקים לפני שנפצע וסיים את העונה שבסופה גם נשרה הקבוצה לליגה השלישית. בעונת 2010/11 כבר רשם 35 משחקים, הבקיע שער אחד ועזר לקבוצתו להתברג למשחקי הפלייאוף על העלייה לליגה השנייה, אך סביליה אתלטיקו הפסידה לדפורטיבו גוודלחרה ונשארה בליגה השלישית. את הבכורה בקבוצה הבכירה עשה ב-2011 במשחק הגביע מול ריאל אוניון קלוב. סביליה ניצחה 1–6 ואספינוסה הבקיע את אחד השערים. באותה עונה אף ערך את הבכורה שלו בליגה הבכירה כאשר ב-11 במאי 2011 שיחק מול אוססונה.
נבחרת לאומית
זומן לראשונה לנבחרת קולומביה לקראת משחק הידידות מול ב-22 בפברואר 2012 במה שהיה משחקו הראשון של חוסה נסטור פקרמן כמאמן הנבחרת, אך לא השתתף במשחק. זומן גם לסגל לקראת המשחקים מול ו במוקדמות מונדיאל 2014, אך טרם ערך את הבכורה במדים הלאומיים. זומן גם למשחקים מול ו במוקדמות מונדיאל 2018 וכן למשחקי הידידות מול  ו אך עדיין לא רשם הופעה כשחקן הנבחרת.
ראובן בונפיל
חייו ופועלו
בונפיל היה עמית מחקר ופרופסור אורח במכון ללימודים מתקדמים שבאוניברסיטה העברית, באוניברסיטת הרווארד, בבית הספר ללימודים גבוהים במדעי החברה שבפריז, במכון סטודי סטוריצ'י שבנאפולי, באוניברסיטת ייל, בישיבה יוניברסיטי, באוניברסיטת לה ספיינזה שברומא, באוניברסיטת מילאנו ובמכון סכוליון שבאוניברסיטה העברית. ב-1976 ייסד, יחד עם פרופסור יוסף ברוך סרמוניטה, את כתב העת "איטליה", לחקר תולדות היהודים באיטליה, והוא עורכו. היה חבר מערכת הפרסומים של מרכז זלמן שזר, היה חבר הוועד המנהל של החברה ההיסטורית הישראלית, שימש כחבר המערכת של כתב העת פעמים, מאז 1992 הוא חבר מערכת של "La Rassegna Mensile di Israel" ומאז 1986 חבר מערכת כתב העת "Jewish History" בהוצאת אוניברסיטת חיפה.
ספרים שכתב
[= גרסה אנגלית של הרבנות באיטליה בתקופת הריניסאנס / מאת ראובן בונפיל; ירושלים :).]
נסיכות רויס-אברסדורף
נסיכות רויס-אברסדורף (בגרמנית: Fürstentum Reuß-Ebersdorf) הייתה נסיכות קטנה בגרמניה, אשר השתייכה לענף הצעיר של בית רויס, אשר התקיים עד לאחר מלחמת העולם הראשונה, ובשנת 1920 צורפה לתורינגיה.
ג'וזף מייסון
מוות ומורשת
הוא מת מדלקת ריאות ב-8 באוקטובר 1842.
פקק
אטימולוגיה
המילה העברית פקק היא אונומטופיה שמקורה בצליל ה"פק" ששומעים בעת חליצת פקק מבקבוק.
2021 בקניה
רשימת אירועים משנת 2021 בקניה.
מקאם שיח' נוראן
היסטוריה
בשנת 1918 לאחר הצהרת בלפור, ההסתדרות הציונית החלה בתוכניות להקמת הבית הלאומי לעם היהודי. היה ברור שרק רכישת קרקעות בשטחים גדולים וקליטת עליה נרחבת יסיעו במימוש היעד להקמת הבית הלאומי. בהכנת התוכנית היו מעורבים חיים ויצמן, אהרן אהרונסון ונציגים שונים מהיהדות העולמית. במסגרת תוכנית זו יצאה משלחת לבדוק שטחים בנגב ובמסע של שבוע ימים נכלל גם סיור באזור מקאם שיח' נוראן. התוכניות לרכישת קרקעות בנגב לא התממשו בסופו של דבר בגלל הספר הלבן.
בתאריך 16 באוגוסט 1949 עלה על הקרקע גרעין קיבוץ מגן, שהתיישב על שרידי משלט שיח' נוראן.